Niko Kovačs

Niko Kovačs (; dzimis ) ir horvātu futbola treneris un bijušais futbolists, spēlējis pussarga pozīcijā, bijis Horvātijas futbola izlases dalībnieks. Kā treneris ir vadījis Horvātijas izlasi, kā arī bijis Vācijas klubu Frankfurtes "Eintracht", Minhenes "Bayern" un VFL Wolfsburg galvenais treneris, strādājis arī AS Monaco Francijas līgā. Kopš 2025. gada februāra ir Dortmundes "Borussia" galvenais treneris.

Niko Kovača jaunākais brālis Roberts arī ir bijis profesionāls futbolists un Horvātijas izlases spēlētājs, strādājis kā trenera asistents brāļa vadītajās komandās.

 Futbolista karjera 
Lielāko daļu no spēlētāja karjeras aizvadījis Vācijā. Karjeru sāka Cēlendorfas "Hertha", vēlāk pārcēlās uz Berlīnes "Hertha", kas tolaik spēlēja 2. Bundeslīgā. 1996. gadā pievienojās Bundeslīgas klubam Leverkūzenes "Bayer". Vēlāk spēlējis arī Hamburger SV un Minhenes "Bayern". 2003. gadā ar Bayern kļuvis par Bundeslīgas čempionu un ieguvis arī Vācijas kausu. Karjeras noslēgumā spēlēja Austrijas klubā Red Bull Salzburg.

Horvātijas izlasē debitēja  pret Maroku. Pirmos vārtus izlases labā guva  pret Vāciju. Izlases sastāvā piedalījies divos FIFA Pasaules kausa (2002, 2006) un divos Eiropas čempionāta (2004, 2008) finālturnīros. No 2004. gada līdz pat karjeras beigām bija komandas kapteinis. Karjeru izlasē noslēdza 2008. gada oktobrī, pēdējo spēli aizvadot pret Ukrainu. Izlases rindās nospēlējis 83 spēles un guvis 14 vārtus.

 Trenera karjera 
Pēc spēlētāja karjeras beigām sāka strādāt Red Bull Salzburg treneru korpusā. No 2012. līdz 2013. gadam bija Horvātijas U21 izlases treneris. 2013. gada oktobrī tika apstiprināts par Horvātijas izlases galveno treneri. Vadīja komandu 2014. gada FIFA Pasaules kausa finālturnīrā, kurā izlase nespēja izkļūt no grupas. 2015. gada septembrī divas kārtas pirms 2016. gada Eiropas čempionāta kvalifikācijas turnīra beigām līgums ar Kovaču tika lauzts. 

2016. gada martā kļuva par Vācijas Bundeslīgas kluba Frankfurtes "Eintracht" galveno treneri. 2018. gadā ar šo klubu uzvarēja Vācijas kausa izcīņā. 2018. gada aprīlī tika paziņots, ka N. Kovačs 2018.—2019. gada sezonā būs Minhenes "Bayern" galvenais treneris. 2019. gadā ar Bayern uzvarēja Vācijas Bundeslīgā, kā arī izcīnīja Vācijas kausu. Pēc neveiksmīgā 2019.—2020. gada sezonas sākuma un zaudējuma Frankfurtes "Eintracht" ar 1:5  pēc abpusējas vienošanās amatu atstāja. 2020. gada jūlijā tika apstiprināts par Francijas Ligue 1 kluba Monaco galveno treneri. 2021. gadā aizveda komandu līdz Francijas kausa finālam. 2020.—2021. gada Francijas 1. līgas sezonu noslēdza 3. vietā. 2022. gada 1. janvārī tika paziņots, ka Kovačs atstāj galvenā trenera amatu klubā.

2022. gada maijā tika apstiprināts par Bundeslīgas kluba VFL Wolfsburg galveno treneri. Komandai atrodoties 14. vietā Bundeslīgā,  viņš tika atlaists. 2025. februārī kļuva par cita Bundeslīgas kluba Dortmundes "Borussia" galveno treneri, aizvietojot atlaisto [[[Nuri Šahins|Nuri Šahinu]].

 Atsauces 

 Ārējās saites 

Kategorija:1971. gadā dzimušie
Kategorija:Berlīnē dzimušie
Kategorija:Horvātijas futbolisti
Kategorija:Horvātijas izlases futbolisti
Kategorija:2002. gada FIFA Pasaules kausa spēlētāji
Kategorija:2004. gada Eiropas čempionāta futbolā spēlētāji
Kategorija:2006. gada FIFA Pasaules kausa spēlētāji
Kategorija:2008. gada Eiropas čempionāta futbolā spēlētāji
Kategorija:Horvātijas futbola treneri
Kategorija:Horvātijas futbola izlases treneri
Kategorija:2014. gada FIFA Pasaules kausa treneri
Kategorija:Berlīnes "Hertha" spēlētāji
Kategorija:Leverkūzenes "Bayer" spēlētāji
Kategorija:Hamburger SV spēlētāji
Kategorija:Minhenes "Bayern" spēlētāji
Kategorija:FC Red Bull Salzburg spēlētāji